Hope Nakazibwe Grania

Hope Nakazibwe Grania (yazaalibwa 20 Omwezi ogusooka 1986) munnayuganda munnabyabufuzi , era mukugu mu by'ameekennenyerezo (Labaratory Scientist).  Mu kiseera kino ye mubaka wa paalamenti omukyala owa Disitulikiti y'e Mubende .   Hope yafumbirwa Dr Andrew Abaasa. 

 Obuto bwe n’okusoma kwe 
Hope Nakazibwe yazaalibwa nga 20 Omwezi ogusooka  1986, bazadde be Hindia Mpuuga ne Norah Mbabazi aba disitulikiti y’e Mubende.  Yasomera ku ssomero lya pulayimale erya Tiger Army primary School mu disitulikiti y’e Mubende okusoma pulayimale mu 1999, Kasenyi SS e Mubende ku misomo gye egy'omutendera gwa siniya eyokuna ne Christ the King Bulinda ku misomo gye egy'omutendera gwa siniya eyomukaaga .  Alina dipulooma mu ssaayansi  w'okwekeneenya endwadde mu meekeneenyerezo g’obusawo okuva mu ttendedekero lya Makerere Paramedical School Mulago (2008).

N'era alina ddiguli esooka  mu saayansi w'ammeekenneenyerezo ag'obusawo okuva mu yunivasite y'e Mbarara  University of Science and Technology gye yawangulira engule y’omuyizi eyasinga ow'omwaka 2012.  N'era alina ddiguli eyookubiri mu by’obulamu  ebyawamu n'ebitundu okuva  mu yunivasite ya Uganda Martyrs University   ne satifikeeti  mu kuwandiika ebiwandiiko by'ekinnasaayansi ku bivudde mu kunoonyereza  okusobola okuteekebwa mu butabo bw'ekinnassaayansi (Biomedical scientific manuscript writing) okuva mu yunivasite y'e Califonia, San Francisco . [ <span title="This claim needs references to reliable sources. (March 2024)">okujuliza kwetaagisa</span> ]

 Emirimu gye 
Hope yaweereza ng'omukugu mu kwekeneenya endwadde mu mmeekeneenyerezo ku ddwaaliro e Mengo mu 2008.  Wakati wa 2009-2010, yakola ng'omulondoozi  w'amekeneenyerezo  mu  bifo ewakolerwa emirimu mu kitongole ki Integrated Community Based Initiatives (ICOBI) mu disitulikiti y’e Mubende ne Kassanda. N'era yakola ng'omulondoozi w'ekifo aweekeneenyezebwa endwadde ICOBI Kampala central division mu 2013.  Yeegatta ku kitongole  kya Uganda Virus Research Institute /Medical Research Council nebbanguliro lya  London School of Hygiene and Tropical Medicine mu 2013, n’akulembera; ekitongole ky’omusaayi 2013-2015, ekya Ssaayansi asoma  ku nkyukakyuka ensirikitu  ezigenda mu maaso mu mibiri gy'abantu (Biochemistry)  2015-2016, ekisomesa ku butoffaali obusirikitu obuzimba ebintu oba abantu ( Molecular )  2017-2020 neyeegatta ku byobufuzi ebyaddala mu 2020. 

 Emirimu gy’ebyobufuzi 
Mu 2020, yavuganya ku kifo ky’abakyala ekya disitulikiti y’e Mubende ku tikiti y’ekibiina ky’ebyobufuzi ekya National Resistance Movement gye yawangula Benna Namugwanya eyali minisita omubeezi avunaanyizibwa ku kitongole kya Kampala Capital City Authority (KCCA).  Akiikiridde ekitundu ekyo mu Paalamenti ya Uganda okutuusa leero.  Era akola nga ssaabawandiisi mu kibiina kya Uganda Women Parliamentary Association,  Era ye nampala wa paalamenti mu kibiina kya NRM owa Mubende eyawamu / enenne.

 Ebiwandiiko ebikozesebwa 





 https://www.researchgate.net/profile/Hope-Grania-Nakazibwe